CRRC

תאגיד CRRC בע"מ (בקיצור: CRRC) הוא יצרן כלי תחבורה מסילתית סיני בבעלות ממשלתית. זהו יצרן הרכבות הגדול בעולם מבחינת רווח, אף יותר מחברות כמו אלסטום או סימנס. הוא הוקם ב-1 ביוני 2015, עם מיזוגן של החברות CNR ו-CSR. נכון ל-2016, היא מעסיקה כ-183,000 עובדים, ונשלטת על ידי תאגיד האם קבוצת CRRC (אנ'), תאגיד בבעלות ובפיקוח ממשלת סין. "קבוצת CNR" (אנ') ו"קבוצת CSR" (אנ'), שני תאגידים שבעבר פעלו יחד תחת השם "תאגיד הקטר והרכבת הלאומי של סין", והתפרקו בשנת 2002, התאחדו מחדש תחת אישור ממשלת סין בסוף 2014. במסגרת ההסכם ביניהן, על קבוצת CNR היה לרכוש את קבוצת CSR, ועל חברת CSR לרכוש את חברת CNR, והעסק המאוחד ייקרא קבוצת CRRC וחברת CRRC בהתאמה. הרציונלים שסיפקו עבור המיזוג, היו שיפור היעילות והיכולת להתחרות בשוק הגלובלי. ב-1 ביוני 2015, המיזוג נכנס לתוקף. עם החלתו, כל מניה של CNR נסחרה ביחס של 1:1 של מניות של CSR, והתאגיד הפך ליצרן תחבורת הרכבות הגדול בעולם – עם שליטה על כ-90% מהשוק הסיני. באותה עת, סך כל העובדים המועסקים על ידי החברה היה כ-176,000, והון המניות הוערך כ-28 מיליארד יואן. לאחר המיזוג מחדש, CRRC החלה להתרחב מעבר לפעילותה בסין. זאת, עם הזמנה של כ-400 כלי תחבורה למטרו לקו האדום והקו הכתום של מסצ'וסטס בארצות הברית, בעבור 556 מיליארד דולר באוקטובר 2014. לאחר מכן, החלה לבנות בספטמבר 2015 מפעל בעיר ספרינגפילד שבמדינה, בשטח של כ-13,900 מטר רבוע, במקום מפעל ישן של וסטינגהאוס, והוא החל לפעול באפריל 2018. באמצע 2015, פתחה את המפעל הראשון שלה מחוץ לסין, בפרק, מלזיה. כמו כן, CSR לשעבר רכשה את מפעל הרכבות הארגנטינאי "Emprendimientos Ferroviarios" (אנ') ב-2014, וב-2016 הודיעה כי תחל בייצור ובתחזוקה של ציוד מסילתי חדש עבור ייצוא במדינה. ב-2017, ממשלת ארגנטינה המשיכה לרכוש קרונועים חשמליים מ-CRRC. באותה עת, הקימה מיזם משותף לקרונות משא בשם "Vertex Railcar" (אנ'), כשותפת-מיעוט עם תאגיד "מג'סטיק לג'נד הולדינגס" מהונג קונג, לייצור בווילמינגטון שבקרוליינה הצפונית. CRRC סיפקה תכנונים לקרונות ומספר חלקים, ומג'סטיק השקיעה כ-6 מיליון דולר בייצור. המפעל החל לפעול בתחילת 2016. באוגוסט, מחלקת האוצר של ארצות הברית פתח בחקירה נגד "Vertex" – לבקשתם של 55 חברי בית הנבחרים, שטענו כי התאגיד מסובסד באופן בלתי הוגן על ידי ממשלת סין – כדי לבדוק האם החברה מהווה איום על הביטחון הלאומי. בספטמבר, 42 סנאטורים שלחו מכתב דומה, והעלו חששות כלפי התאגידים שבבעלות הממשלה הסינית העומדים מאחורי "Vertex". בדצמבר, מחלקת האוצר פרסמה את מסקנותיה, לפיהם המיזם המשותף לא מהווה איום. בסוף 2015, יו וייפינג, אחד מסגני הנשיא של החברה, הצהיר כי היא מתכננת להכפיל את פעילותה מחוץ לסין בתוך 5 שנים – בדגש על רכבות נוסעים באמריקה הצפונית. במרץ 2016, חברה בת של CRRC המבוססת בצ'ינגדאו שבסין, זכתה במכרז לבניית 400 רכבות עבור משרד התחבורה של שיקגו, עם אופציה ל-446 נוספות, בעלות 632 מיליון דולר ו-1.3 מיליארד באופציות. בעקבות זאת, CRRC החלה בהקמה של מפעל הרכבה בעיר. במרץ 2017, חברת הבת "CRRC מסצ'וסטס" (אנ') זכתה במכרז לבניית 45 רכבות נוסעים דו-קומתיות עבור פנסילבניה, על פני בומברדייה ויונדאי. באותו חודש, זכתה גם במכרז לבניית 64 קרונות עבור הקו האדום והקו הסגול למטרו של לוס אנג'לס, עם אופציה ל-218 נוספות. בעקבות זאת, החלה להקים מפעל בעיר. באותה שנה, זכתה בחוזה לבניית 71 קרונות עבור הרכבת התחתית של לונדון. זו הפעם הראשונה שבה יצרן סיני זוכה בחוזה רכבת בממלכה המאוחדת. ב-2017, הציגה מערכת להסעת המונים המבוססת על אוטובוס מפרקי והנחיית לידאר, אותה היא מכנה "רכבת על גלגלים" (או ‏ART:‏ Autonomous Rail Rapid Transit), ומתארת כהכלאה בין אוטובוס לחשמלית. ה-ART מצויד בחיישנים המאפשרים מעקב אחר סימונים בכביש. ההגה שבתא הנהג מאפשר נהיגה אקטיבית ועקיפה בעת הצורך. ב-ART קיימות גם מערכות למניעת סטייה מנתיב, מערכת התראה בטרם התנגשות ואמצעים אחרים. עוד קיימת גם תוכנת ניווט המתריעה מפני עומסים ומתכננת מסלולים המאפשרים את עקיפתם. ה-ART מופעל באמצעות סוללות ליתיום-טיטאנט המספקות טווח נסיעה של 40 ק"מ, ואינה דורשת בתשתית לחשמול, בהשוואה לרכבת קלה קלאסית. על אף שהמערכת מוגדרת "אוטונומית" באנגלית, הדגמים שיוצרו עד כה כוללים תא נהג ודורשים הפעלה של אדם. קווי רכבת על גלגלים פועלים בכמה ערים בסין, וכן במלזיה ובאיחוד האמירויות הערביות. ערך מורחב – דנקל – הקו האדום בנובמבר 2015, זכתה CNR במכרז לאספקת הקרונות לרכבת הקלה בגוש דן (לימים "דנקל"), בעלות של 900 מיליון ש"ח בעבור 120 קרונות, וגברה בו על "CAF" הספרדית ו"אלסטום" הצרפתית, ממקימות הקו האדום של הרכבת הקלה בירושלים. המכרז, שנוהל על ידי נת"ע – נתיבי תחבורה עירוניים, זכה לביקורת על ידי החשבת הכללית במשרד האוצר, מיכל עבאדי-בויאנג'ו, ודוח שהופק מטעם המשרד מצא ליקויים בניהול המכרז, אם כי נוקו מחשדות פליליים. הדוח מתח ביקורת חריפה נגד התנהלות נת"ע, עקב נטילת סיכון באשר לאיכות הקרונות, והערכת חסר שלו – כאשר למרכיב האיכותי-טכני ניתן משקל של 30%, ולמחיר – 70%. נוסף על כך, הדוח ציין כי על אף שמורכבות המכרז דורשת זאת, נת"ע בחרה שלא לקיים הליך מיון מוקדם, שתנאי הסף היו נמוכים, וכי היה בו בזבוז רב של משאבים. בדצמבר, הוכרזה CNR רשמית כזוכה במכרז על ידי נת"ע. החברות המפסידות, אלסטום ו-CAF, עתרו לבית המשפט המחוזי בתל אביב כנגד המכרז במרץ ובאפריל 2016 בהתאמה, וטענו שהוא היה מוטה בשל אי עמידת CNR בתנאי סף, וכי היו בו תיקוני ניקוד שרירותיים. עם דחיית העתירה, ערערו החברות לבית המשפט העליון – והוא בשבתו כבית משפט לעניינים מינהליים, דחה באפריל 2017 את הערעור, בפסיקתם של השופטים צבי זילברטל, סלים ג'ובראן ואורי שהם, תוך שהם דוחים את הטענות להטייה: ”התרשמנו כי ניקוד הצעת CNR בוצע על-ידי צוות הבדיקה, תוך שמירה דקדקנית על הכללים שנקבעו לבדיקת ההצעות וניקודן”. ערכים מורחבים – דנקל – הקו הירוק, דנקל – הקו הסגול בספטמבר 2020, נסגר שלב הגשת ההצעות במכרז להקמה ולתפעול של הקו, בסכום כולל של כ-15 מיליארד שקלים לקו הירוק ולקו הסגול יחד, עם חמש קבוצות מועמדות – CAF בשיתוף "שפיר הנדסה"; "אלסטום" הצרפתית בשיתוף "אלקטרה" ו"דן"; "CRCC" (אנ') ו-"CRRC" הסיניות בשיתוף "שיכון ובינוי" ו"אגד" (תחת השם "אורבניקס"); "CHEC" (אנ') הסינית בשיתוף "מנרב" ו"אלייד"; ו-"CREC" (אנ') הסינית בשיתוף "הפניקס" ו"בומברדייה" הקנדית. הקבינט של ארצות הברית רמז למשרד האוצר כי עליו למנוע את זכייתן של החברות הסיניות המועמדות והפעיל לחץ על גורמים מדיניים בנושא זה, כחלק ממלחמת הסחר בין ארצות הברית לסין. החששות, בעניין הקשרים של החברה לצבא סין, הושמעו ישירות לראש ממשלת ישראל נפתלי בנט בפגישתו עם ראש ה-CIA, ויליאם ברנס. בסוף 2021, נת"ע ערכה שימוע לחברות הסיניות, עקב "אי-היתכנות כלכלית" להצעותיהן. ב-20 בינואר 2022, נת"ע הודיעה על זכייתה של "CAF" בשיתוף "שפיר הנדסה" במכרז להקמה ולתפעול של הקו הסגול. באפריל 2022, קבוצת "אורבניקס" עתרה לבית המשפט המחוזי בתל אביב נגד פסילתה מהמכרז, ודרשה שיוכרז על זכייתה בו, בטענה שנפסלה מטעמים של שיקולים זרים. לאחר דחיית העתירה, ערערה הקבוצה לבית המשפט העליון, אך גם בערכאה זו נדחתה בקשתם. ערך מורחב – רכבת על גלגלים ב-2019, החברה זכתה במכרז לפיילוט שערכה חברת נתיבי איילון לבחינה של כלי תחבורה ארוכים (מעל 18 מטרים). הוא הובא למרכז הניסויים הלאומי לתחבורה חכמה באשדוד, ועבר את הבחינה בהצלחה. הרעיון להשתמש בו בכבישי ישראל חלוק על ממשלת ישראל, עקב היעדר תקינה אירופית או אמריקאית לכלי. ב-2022 המגמה השתנתה, ומשרד התחבורה מנסה להמציא מתווה תקינה שיתאים לכלי הייחודי. לפי מחלקת המדינה של ארצות הברית, CRRC היא ספקית לצבא השחרור העממי (צבא סין). בנובמבר 2020, נשיא ארצות הברית דונלד טראמפ הוציא צו נשיאותי האוסר על חברות אמריקאיות או אנשים פרטיים להחזיק מניות בחברות, שלפי מחלקת ההגנה של ארצות הברית מקושרות לצבא סין, וביניהן CRRC. באוקטובר 2022, מחלקת ההגנה הוסיפה את CRRC לרשימת "חברות בשליטת צבא סין" הפועלות בארצות הברית. בפברואר 2024, האיחוד האירופי פתח בחקירה נגד CRRC, בחשד לשימוש בסובסידיות ממשלתיות כדי לעקוף יצרנים אירופיים. ביוני 2016, חברת CSR (אותה ירשה), הואשמה כי השתמשה בשוחד כדי לזכות במכרז בשווי 6 מיליארד דולר אמריקאי, לאספקת 600 קטרים לסוכנות הרכבות של דרום אפריקה (אנ'). ב-2020, לאחר התמזגות החברה ל-CRRC, דווח כי כספים שיועדו לתשלום עבור חוזה מותאם לקטרים הוקפאו על ידי רשות מס ההכנסה הדרום אפריקאית, עקב הימצאות אפשרית של שוחד למקורבי משפחת גופטה (אנ') ההודית, המקורבת לנשיא דרום אפריקה לשעבר, ג'ייקוב זומה. מדיה וקבצים בנושא CRRC בוויקישיתוף אתר האינטרנט הרשמי של CRRC (באנגלית) אתר האינטרנט הרשמי של CRRC (בסינית) CRRC, ברשת החברתית פייסבוק CRRC, ברשת החברתית אקס (טוויטר) CRRC, ברשת החברתית אינסטגרם CRRC, ברשת החברתית LinkedIn TheMarker Online, הצצה ראשונה: כך ייראו קרונות הרכבת הקלה של גוש דן, באתר TheMarker‏, 14 בדצמבר 2016 יוסי מלמן, ‏ישראל ממשיכה לאפשר לחברות סיניות לחדור לתשתיות אסטרטגיות במדינה, באתר מעריב אונליין, 6 ביולי 2019 אסנת ניר, חברה סינית ניגשה למכרז הרכבת הקלה בלי לדווח על חקירת שוחד נגדה בחו"ל, באתר TheMarker‏, 24 בינואר 2021 יובל שדה, ענקית הרכבות CRRC תבצע רכש גומלין מתעשיות ישראליות ביותר מ-56 מיליון יורו, באתר כלכליסט, 25 באפריל 2021 מרדכי חזיזה, [https://www.inss.org.il/he/strategic_assessment/israel_china/ יחסי ישראל-סין בעידן החדש של יריבות אסטרטגית ותחרות בין מעצמות גדולות, באתר המכון למחקרי ביטחון לאומי, יולי 2022 לניסוי בישראל: רכבת חשמלית על גלגלים שתסיע עד 500 נוסעים, באתר PORT2PORT, ‏10 במרץ 2021 זה אוטובוס? זו רכבת? הכלי החדש למלחמה בפקקים, כתבה בערוץ "כאן חדשות", באתר יוטיוב (אורך: 03:00), 9 בינואר 2022 ליאור גוטמן, מצפצפים על הדו"ח לחשכ"לית? CNR הסינית זכתה במכרז הקרונות של הרכבת הקלה בת"א, באתר כלכליסט, 26 בנובמבר 2015 אבי בר-אלי, השיטה נחשפת: כך "שופץ" הניקוד למתמודדות במכרז המיליארדים של הרכבת הקלה, באתר TheMarker‏, 1 בדצמבר 2015 אורן דורי, הרכבת הקלה בגוש דן: נדחתה העתירה נגד זכיית החברה הסינית במכרז הקרונות, באתר TheMarker‏, 9 במאי 2016 ליאור גוטמן, הרכבת הקלה נגד הרגולטור: "רשות החברות דחקה בנת"ע לבטל את מכרז הקרונות", באתר כלכליסט, 10 במאי 2016 אבי בר-אלי, הדו"ח על מכרז הקרונות של הרכבת הקלה: שחיתות אין, אבל הכפשות יש בשפע, באתר TheMarker‏, 16 במאי 2016 ליאור גוטמן, העליון דחה את ערעור אלסטום ו-CAF על הפסדן במכרז הקרונות של הרכבת הקלה בת"א, באתר כלכליסט, 18 באפריל 2017 ליאור גוטמן, תקלות וכשלים מסוכנים התגלו בקרונות הרכבת הקלה שיגיעו לארץ, באתר כלכליסט, 24 בדצמבר 2019 יובל שדה, ארה"ב לוחצת על בנט: לא לתת לחברה הסינית לזכות במכרז של הרכבת הקלה, באתר כלכליסט, 23 באוגוסט 2021 קינן כהן‏, דלתות נפתחות, בלמים שחוקים וירידה מהפסים: החברה הסינית שמתחרה על מכרז הרכבת הקלה, באתר וואלה, 2 בדצמבר 2021 יובל שדה, מכרז הרכבת הקלה – האם זו שירת הברבור של חברות התשתית הסיניות בישראל?, באתר כלכליסט, 31 בינואר 2022 יובל שדה, מכרזי הרכבת הקלה הורידו את הסינים מהפסים, באתר כלכליסט, 1 בפברואר 2022 יובל שדה, הקבוצה הסינית עתרה נגד נת"ע: הפסילה ממכרז הרכבת הקלה בגלל לחץ אמריקאי, באתר כלכליסט, 27 בפברואר 2022 גולן חזני, המדינה חושפת עד כמה חששה מזכיית הסינים במכרז הרכבת הקלה בת"א, באתר כלכליסט, 31 במאי 2022 China National Railway Locomotive & Rolling Stock Industry Corporation Majestic Legend Holdings Gaspard Sebag, William Horobin, Tara Patel, Siemens-Alstom Deal Teeters on Brink Amid Fierce Lobbying, בלומברג, ‏20 בינואר 2019 (באנגלית) Tara Patel, Aoife White, Siemens-Alstom's Expected EU Veto Unleashes Political Storm, בלומברג, ‏4 בפברואר 2019 (באנגלית) דוח לשנת 2016, באתר הבורסה לניירות ערך בהונג קונג, ‏27 באפריל 2017 (באנגלית) China's top 2 makers of bullet trains merge, Associated Press, ‏31 בדצמבר 2014 (באנגלית) הודעה משותפת ל-CSR ו-CNR, באתר CNR, ‏18 במאי 2015 (באנגלית) (ארכיון) עדכון להכרזה המשותפת ל-CSR ו-CNR, באתר CNR, ‏27 באפריל 2015 (באנגלית) (ארכיון) CNR and CSR agree merger terms, Railway Gazette International, ‏31 בדצמבר 2014 (באנגלית) Chinese rolling stock manufacturers merge to form CRRC Corp, Railway Gazette International, ‏2 ביוני 2015 (באנגלת) Groundbreaking ceremony for CRRC's US assembly plant, Railway Gazette International, ‏4 בספטמבר 2015 (באנגלית) CNR selected to supply new trains for Boston, International Railway Journal, ‏22 באוקטובר 2014 (באנגלית) Jim Kinney, First Orange Line T car shells arrive at CRRC factory in Springfield, MassLive, ‏11 באפריל 2018 (באנגלית) CRRC opens Malaysian rolling stock plant, International Railway Journal, ‏13 ביולי 2015 (באנגלית) CSR adquiere EMFER y desembarca en la Argentina, enelSubte, ‏26 בפברואר 2017 (בספרדית) Compran 200 coches eléctricos adicionales para la línea Roca, enelSubte, ‏4 בינואר 2018 (בספרדית) Railway Gazette International, Chinese manufacturer invests in US wagon venture, Railway Gazette International, ‏6 ביולי 2015 (באנגלית) Cece Nunn, Vertex: Signs Of Growth Or Trouble?, WilmingtonBiz, ‏19 ביוני 2015 (באנגלית) Railway Gazette International, US-Chinese joint venture delivers first wagons, Railway Gazette International, ‏22 בינואר 2016 (באנגלית) Tim Buckland, Vertex cleared by feds, Wilmington StarNews, ‏14 בדצמבר 2016 (באנגלית) "Letter to Treasury Secretary Lew regarding CFIUS investigation on Vertex", הסנאטור ג'רי מורן, ‏28 בספטמבר 2016 (באנגלית) China Trainmaker CRRC Plans to Double Its Overseas Sales, בלומברג, ‏11 בספטמבר 2015 (באנגלית) CRRC to build up to 846 metro cars for Chicago, International Railway Journal, ‏9 במרץ 2016 (באנגלית) רויטרס, China's CRRC lands $1.3 billion Chicago rail car project, ‏10 במרץ 2016 (באנגלית) CRRC puts Septa double-deck coach design to the test, International Railway Journal, ‏11 באפריל 2018 (באנגלית) L.A. Metro inks pact with CRRC for up to 282 new rail cars, Progressive Railroading, ‏24 במרץ 2017 (באנגלית) אתר CCRC מסצ'וסטס, באתר CCRC (באנגלית) CRRC wins first British contract, International Railway Journal, ‏7 באפריל 2017 (באנגלית) אסף זגריזק, ‏ללא תקדים במערב: למה ישראל צריכה פתרון תחבורתי שלא הוכיח את עצמו?, באתר גלובס, 4 באוגוסט 2023 ליאור גוטמן, מצפצפים על הדו"ח לחשכ"לית? CNR הסינית זכתה במכרז הקרונות של הרכבת הקלה בת"א, באתר כלכליסט, 26 בנובמבר 2015 ליאור גוטמן, נתע יצאה בזול: על פי הדו"ח הסופי על מכרז הקרונות - אין חשד לפלילים, באתר כלכליסט, 8 בדצמבר 2015 אבי בר-אלי, הדו"ח על מכרז הקרונות של הרכבת הקלה: שחיתות אין, אבל הכפשות יש בשפע, באתר TheMarker‏, 16 במאי 2016 אבי בר-אלי, השיטה נחשפת: כך "שופץ" הניקוד למתמודדות במכרז המיליארדים של הרכבת הקלה, באתר TheMarker‏, 1 בדצמבר 2015 ליאור גוטמן, העליון דחה את ערעור אלסטום ו-CAF על הפסדן במכרז הקרונות של הרכבת הקלה בת"א, באתר כלכליסט, 18 באפריל 2017 ליאור גוטמן, אחת המפסידות במכרז הקרונות: "לזוכה חוברו מבחנים נסתרים", באתר כלכליסט, 14 במרץ 2016 ליאור גוטמן, גם קאפ הספרדית הגישה תביעה נגד מכרז הקרונות, באתר כלכליסט, 4 באפריל 2016 גיא נרדי, ‏הקרב על הרכבת הקלה: מי ניגשו למכרז הביצוע המסקרן, באתר גלובס, 15 בספטמבר 2020 יובל שדה, ארצות הברית לוחצת על האוצר: סינים במכרז הרכבת הקלה זה בעייתי, באתר כלכליסט, 20 ביוני 2021 יובל שדה, ארה"ב לוחצת על בנט: לא לתת לחברה הסינית לזכות במכרז של הרכבת הקלה, באתר כלכליסט, 23 באוגוסט 2021 יובל שדה, נת"ע ל־CRCC הסינית ושותפיה: הסבירו את הצעת המחיר הזולה, באתר כלכליסט, 24 באוגוסט 2021 גיא ליברמן, ‏נת"ע קיימה שימוע חריג להצעת שיכון ובינוי למכרז הרכבת הקלה. זו הסיבה, באתר גלובס, 1 בדצמבר 2021 יובל שדה, גוברים הסיכויים ששיכון ובינוי, אגד ו-CRCC הסינית ייפסלו ממכרזי הקו הירוק והסגול, באתר כלכליסט, 8 בדצמבר 2021 יובל שדה, הסינים נפסלו: נבחרו החברות שיקימו את הקו הירוק והסגול של הרכבת הקלה בגוש דן, באתר כלכליסט, 30 בינואר 2022 יובל שדה, שיכון ובינוי, אגד והסינים עתרו נגד המדינה עקב פסילתם ממכרז הרכבת הקלה, באתר כלכליסט, 14 באפריל 2022 יובל שדה, מכרז הרכבת הקלה: העליון דחה את עתירת הסינים, אגד ושיכון ובינוי, באתר כלכליסט, 1 במרץ 2023 Bethany Allen-Ebrahimian, Zach Dorfman of the Aspen Institute, Defense Department produces list of Chinese military-linked companies, אקסיוס, ‏24 ביוני 2020 (באנגלית) Ana Swanson, Trump Bars Investment in Chinese Firms With Military Ties, הניו יורק טיימס, ‏13 בנובמבר 2020 (באנגלית) Humeyra Pamuk, Alexandra Alper, Idrees Ali, Trump bans U.S. investments in companies linked to Chinese military, רויטרס, ‏13 בנובמבר 2020 (באנגלית) Shawna Chen, Trump bans Americans from investing in 31 companies with links to Chinese military, אקסיוס, ‏12 בנובמבר 2020 (באנגלית) DOD Releases List of People's Republic of China (PRC) Military Companies in Accordance With Section 1260H of the National Defense Authorization Act for Fiscal Year 2021, מחלקת ההגנה של ארצות הברית, ‏5 באוקטובר 2022 (באנגלית) Edith Hancock, Chinese train maker targeted by EU subsidy probe, פוליטיקו, ‏16 בפברואר 2024 (באנגלית) STEFAANS BRÜMMER, SAM SOLE, The Guptas' R51bn train grab, Sunday Times, ‏19 ביוני 2016 (באנגלית) Stefaans Brümmer, At a minute to midnight SARS tries to secure R4bn State Capture loot, Daily Maverick, ‏4 בדצמבר 2020 (באנגלית)